stanford-oval/wikipedia huggingface dataset:
סמי מיכאל
תפקידים ועשייה ציבוריים

בשנת 1955 התמודד מטעם המפלגה הקומוניסטית הישראלית למועצת פועלי חיפה, אך זמן קצר אחר כך פרש מהמפלגה לאחר שהתאכזב מהטוטליטריזם של ברית המועצות ומהדרישה של מנהיג המפלגה מאיר וילנר לנאמנות אליה.
בשנים 1980–1991 התגורר בעיר מעלות-תרשיחא. מיכאל מונה על ידי בית המשפט העליון, בשנת 1991, כבורר שאלת העברתם של תלמידים ממעלות לבית־הספר ניסיוני חדש בתפן, זאת לאחר שקבוצת הורים ממעלות יזמה הקמת בית־ספר ניסיוני חדשני באזור. משרד החינוך אישר את הפרויקט, התעשיין סטף ורטהיימר תמך בפרויקט ותרם את המבנה, אך ראש מועצת מעלות־תרשיחא, שלמה בוחבוט, החליט למנוע מילדי מעלות את המעבר לבית הספר החדש. בוחבוט נימק את התנגדותו בכך, שמדובר בבית־ספר אליטיסטי לעשירים אשכנזים, האשים את ורטהיימר בגזענות ופטרונות, והכריז כי ילדי מעלות צריכים להישאר ביישוב. מיכאל הכריע כי בית הספר יוקם. הוא הסביר כי כאדם ליברלי הוא מכיר בזכות ההורים להחליט על חינוך ילדיהם, אך הוסיף ואמר: "ההחלטה לא הייתה קלה מבחינה מצפונית; למעשה גזרתי שנבחרת מובילה של ילדים, השייכים לשכבה מבוססת, תיגזל מהיישוב ותעבור לבית־ספר שנמצא מחוץ לתחומו. מבחינה זו כאבתי את כאב המקום, ואת כאבו של בוחבוט, שהיה ממש מופנם בתוכי".
בשנת 2001 נבחר לכהן כנשיא האגודה לזכויות האזרח, תפקיד בו כיהן עד 2023.
ב-2013 הוקמה "עמותת סמי מיכאל" במטרה להפיץ את מורשתו. החל משנת 2017 מחלקת העמותה פרס ליחידים "העושים למען החברה בכל הקשור בצמצום פערים ובמתן שוויון הזדמנויות, ברוח תפיסת מורשתו של הסופר סמי מיכאל, תוך שימת דגש על פריפריה חברתית וגאוגרפית". בין הזוכים בפרס נמנים יואב ללום ושלמה סבירסקי.
מיכאל הוצב מספר פעמים ברשימת מרצ לבחירות לכנסת, ב-1992 וב-1996.
חיים אישיים

מיכאל היה אחיה של נדיה, אלמנתו של אלי כהן, שפעל בסוריה בשירות המוסד הישראלי. היה נשוי שנים רבות למלכה מיכאל, מורה שהקימה וניהלה במשך שנים את בית הספר רוממה בחיפה. לשניים בת, דקלה, מורה אף היא, ובן, אמיר, שניהל את בית הספר העל-יסודי משגב ואחר כך היה מפקח מחוז צפון במשרד החינוך. אחר כך נשא לאישה את רחל יונה מיכאל, שהייתה עיתונאית בעיתונים "דבר" ו"הפטיש" ובתחנת הרדיו קול ישראל. אחייניתו, בת אחותו לינדה, היא עיתונאית "הארץ" ורד לי.
עמדותיו

מיכאל היה אתאיסט מוצהר, והביע את דעותיו על כך במספר ראיונות שערך בתקשורת. בעקבות חשיפת המחתרת היהודית ב-1984 כתב: ”אין שום אידיאולוגיה, חולנית, רציונאלית שיכולה להצדיק ולתרץ את החמדנות החולנית המאפיינת היום את הלאומנות היהודית. רק חסידים מעוותים של אלהים מוזר, מסוגלים לתרגם לשפת מעשה את השאיפות הכמוסות הללו. כך קמה היום ברית לא קדושה של דת פנאטית, לאומנות עיוורת ועולם תחתון. מברית טמאה זו יכול לצמוח רק טרור”.
מיכאל היה סבור שמדינת ישראל מעולם לא התעמתה ישירות עם שלוש בעיות היסוד שמלוות אותה מיום היווסדה: מקומה של ישראל בתוך העולם הערבי, פערים חברתיים גזעניים, ודת מול חילוניות. יהודי ארצות-ערב שהגיעו לאחר הקמת המדינה נחשבו בעיני היישוב הוותיק האשכנזי, כלא שונים בהרבה מהאויב הערבי המובס. הם דיברו בשפתו, הם אימצו את מנהגיו ואפילו העניקו לצאצאיהם שמות ערבים. בעיני היישוב הוותיק הם היו פרימיטיביים ונחותים, ממש כמו האויב שהכריעו אותו בשדות הקרב. ומאז הקמת מדינת ישראל הקרע הזה לא התאחה ולובש צורה של גזענות, וחברתית הוא מתבטא בפער מעמדי. בנוסף הגוש החרדי האשכנזי ראה ביהדות המזרח סכנה קיומית. מאחר שבאמונתה, היהדות המזרחית לא נשאה אופי קיצוני. היא התפתחה בחיק האסלאם הערבי כדת פרגמאטית. אפילו יהודים מזרחים שוויתרו על המסורת הפרגמאטית, הצטרפו לחרדים ואימצו את הקודים הנוקשים שלהם, הוקפו על-ידי החרדים האשכנזים בבידוד גזעני בתוך הריכוזים שלהם בישראל.
לגבי הסכסוך הישראלי-ערבי כתב: ”העימות הלאומני בין ישראל לבין העולם הערבי הפך בהדרגה לעימות דתי בין היהדות לבין האיסלאם. אנו חיים בעידן של ימי הזוהר של ההלכה היהודית, כמו גם של השריעה האיסלאמית. שנה אחר שנה מבצרי הדמוקרטיה והשלטון החילוני מתפוררים לנגד עינינו, תחת לחצה העקבי של הלאומנות הדתית”.
מיכאל יצא כנגד הרעיון של "זהות מזרחית" וטען כי זהו תוצר של הגדרת נגד ל"מחנה האשכנזי" בניסיון לשמור על הגמוניה תרבותית וכלכלית של האשכנזים. הוא טען שמפא"י יצרה זהות זו, המבוססת על הסטריאוטיפים של המעמד הנמוך בקהילות אלה. עוד הוא היה סבור שדווקא היהודים הכפריים ממזרח אירופה, שהיו רוב היהודים בתחום המושב, לא עלו ברמתם על הכפריים יוצאי ארצות האסלאם, והם ראויים לשם הגנאי "מזרחיים" בשל מוצאם הגאוגרפי. הוא התנגד להכללת יהודי ארצות האסלאם כמקשה תרבותית אחת, בנימוק שלכל תפוצה יהודית היו תרבות והיסטוריה עצמאיות עוד טרם הפיכת הערבית לשפה השולטת בארצות אלה. מיכאל התנגד גם להכללת הספרות של יוצאי ארצות האסלאם כ"ספרות אתנית" בעוד שספרות של סופרים אשכנזים אינה נחשבת לכזאת.
פרסים והוקרה

1976 – פרס זאב לספרות ילדים ונוער, על ספרו "סופה בין הדקלים"
1978 – פרס קוגל לספרות יפה, על הרומן "חסות"
1981 – פרס ראש הממשלה לסופרים עבריים
1981 – פרס פתח תקווה לספרות, על הרומן "חופן של ערפל"
1990 – פרס הצילינדר הנודד מטעם אמנות לעם, משרד החינוך והתרבות וקרן התרבות אמריקה-ישראל
1992 – פרס זאב לספרות ילדים ונוער, על הספר "אהבה בין הדקלים"
1992 – עיטור כריסטיאן אנדרסן לספרות ילדים ונוער מטעם IBBY (ברלין), על הספר "סופה בין הדקלים"
1993 – הרומן "ויקטוריה" נבחר לספר השנה בקול ישראל
1993 – פרס הוצאת עם עובד ליצירה הספרותית המקורית, על הרומן "ויקטוריה"
1993 – פרס אשמן מטעם אקו"ם עבור הישג השנה בתחום היצירה הספרותית, על הרומן "ויקטוריה"
1993 – פרס ויצו פריז (צרפת), על הרומן "ויקטוריה"
1994 – פרס הספרות הישראלית מטעם המדור לספרות במועצה הציבורית לתרבות ולאמנות – משרד המדע והאמנויות, על ספרו "ויקטוריה"
1996 – פרס הכבוד לספר "סופה בין הדקלים" שתורגם לגרמנית; ברלין, גרמניה
1997 – פרס עיריית חיפה ליצירה
1998 – פרס ראש הממשלה לסופרים עבריים
1998 – פרס רוטרי בינלאומי
1999 – פרס ע"ש יוסף אבילאה
2001 – פרס באיטליה על תרומתו להפצת רעיון הסובלנות בין עמים ובין הדתות במזרח התיכון, מטעם ארגונים ממשלתיים וציבוריים ברחבי איטליה בהם: הדסה וארגון הפיתוח הבינלאומי של האו"ם
2002 – עיטור יקיר חיפה
2003 – אות הוקרה מהתנועה למען איכות השלטון בישראל
2004 – פרס ברנר, על ספרו "מים נושקים למים" ועל כלל יצירתו
2005 – פרס נשיא המדינה לספרות, על מפעל חיים
2005 – יקיר המרכז הערבי-יהודי בית הגפן (ואדי ניסנאס, חיפה)
2007 – פרס א.מ.ת לספרות על מצוינות, פריצת דרך והשפעה מרחיקת לכת על החברה הישראלית
2007 – פרס ויצו איטליה (פירנצה), על הרומן "חצוצרה בואדי"
2008 – אות הגלבוע לסובלנות ודו-קיום
2018 – פרס עגנון לאמנות הפרוזה
2018 – פרס שולמית אלוני על מפעל חיים
תוארי דוקטור לשם כבוד

1995 – האוניברסיטה העברית בירושלים
2000 – אוניברסיטת בן-גוריון בנגב
2002 – אוניברסיטת תל אביב
2008 – המסלול האקדמי המכללה למינהל
2009 – אוניברסיטת חיפה
יצירתו > רומנים

שווים ושווים יותר, הוצאת "בוסתן", 1974 (הספר בקטלוג ULI)
חסות, סדרת ספריה לעם, הוצאת עם עובד, 1977
חופן של ערפל, סדרת ספריה לעם, הוצאת עם עובד, 1979
חצוצרה בואדי, ספריה לעם, עם עובד, 1987. עובד לתיאטרון ולקולנוע.
ויקטוריה, ספריה לעם, עם עובד, 1993
הכנף השלישית, כתר הוצאה לאור, 2000
מים נושקים למים, ספריה לעם, עם עובד, 2001
יונים בטרפלגר, ספריה לעם, עם עובד, 2005
עאידה, כנרת זמורה-ביתן, 2008. הספר ראה אור גם בכורדיסטן.
מעוף הברבורים, כנרת-זמורה-ביתן, 2011
יהלום מן הישימון, כנרת-זמורה-ביתן, 2015
יצירתו > ספרי ילדים ונוער

סופה בין הדקלים, 1975. מהדורה בעברית קלה: 1978. (פרס זאב)
פחונים וחלומות, 1979
אהבה בין הדקלים, 1990
שדים חומים, 1993
אותיות הולכות לים, 2009
צרצרון שר גם בחורף, 2012
טיפה וטיפונת, 2014
יצירתו > ספרי עיון

אלה שבטי ישראל, 1984
גבולות הרוח: שיחות עם רוביק רוזנטל, סדרת "קו אדום", הוצאת הקיבוץ המאוחד, 2000
החוויה הישראלית, 2001
יצירתו > מחזות

כוכב זוהר, הצגת ילדים, 1971
שדים במרתף – הועלה בתיאטרון חיפה, 1983
תאומים – הועלה בתיאטרון חיפה, 1988
הוא – הועלה בפסטיבל תיאטרון קצר בצוותא תל אביב, 1999
יצירתו > תרגומים

הטרילוגיה הקהירית (ثلاثية القاهرة ), נגיב מחפוז, הוצאת ספרית פועלים
בית בקהיר (بين القصرين), 1981
כמאל (قصر الشوق), 1984
דור שלישי (السكرية), 1987
לקריאה נוספת

גבולות הרוח: רוביק רוזנטל משוחח עם סמי מיכאל, הוצאת הקיבוץ המאוחד, קו אדום, תל אביב, 2000.
ניצה בן-דב, "חותם עיראקי ביצירתו הישראלית של סמי מיכאל" בתוך: חיים כתובים: על אוטוביוגרפיות ספרותיות ישראליות הוצאת שוקן, 2011, עמ' 147–156.
ניצה בן-דב, "אחים בדם ב'יונים בטרפלגר' של סמי מיכאל" בתוך: חיי מלחמה: על צבא, נקמה, שכול ותודעת המלחמה בפרוזה הישראלית הוצאת שוקן, 2016, עמ' 257–287.
יגאל שוורץ (עורך), נסיך ומהפכן: עיונים בפרוזה של סמי מיכאל, הוצאת גמא, 2016. אסופת מאמרים פרי כנס על יצירתו של מיכאל שנערך באוניברסיטת נורת'ווסטרן בשיקגו בשנת 2015.
אלכסה האווינס

| --- | --- |

האווינס בשנת 2011
 לידה:  16 בנובמבר 1980 (בת 44) ארטסיה, ניו מקסיקו, ארצות הברית ארצות הברית
 שם לידה:  אלכסה קארול האווינס
 מדינה:  ארצות הברית 
 השכלה:  תיכון צ'נדלר 
 תקופת הפעילות:  מ-2003
 עיסוק:  שחקנית
 בן זוג:  ג'סטין ברונינג
 מספר צאצאים:  4
 
אלכסה קארול האווינס (באנגלית: Alexa Carole Havins; נולדה ב-16 בנובמבר 1980) היא שחקנית אמריקאית.
ראשית חייה

אלכסה האווינס נולדה בארטסיה, ניו מקסיקו שבארצות הברית, ב-16 בנובמבר 1980. היא גדלה בצ'נדלר, אריזונה, בשנות התיכון היא למדה בתיכון צ'נדלר.
האווינס החלה לרקוד בגיל שלוש. בגיל חמש היא כבר הופיעה בצורה מקצועית עם הרכב ג'אז. עם זאת, רק לאחר שהתגלתה על ידי מאמן המשחק ג'ין פאולר, שעודד את מעברה לניו יורק, היא החלה לפתח קריירה מקצועית. בניו יורק היא למדה בבית הספר היוקרתי לתיאטרון "מעגל בכיכר".
קריירה > "כל ילדיי"

בשנת 2003 החלה לשחק בסדרה "כל ילדיי". במהלך תקופתה בסדרה, זכתה האווינס במועמדות לפרס אמי לבידור בשעות ביום לשחקנית צעירה מצטיינת בסדרת דרמה ובפרס אופרת הסבון לשחקנית צעירה מצטיינת.
בזמן שעדיין שיחקה ב"כל ילדיי", האווינס הופיעה בסרטים שונים, כגון: "ג'ו קיליונר" (2004), "נשיקה ראשונה" (2005), "ג'ושוע" (2006), ו"ילדות שמנות" (2006).
בנוסף, בשנת 2006, האווינס כיכבה בתפקיד אורח בסדרה "תציל אותי", וכן כיכבה בתפקיד אורח בפרק הפיילוט של "On and Off", אך סדרה זו מעולם לא שודרה.
על הבמה, האווינס קיבלה קרדיט בהפקה של טנסי וויליאמס "ביבר הזכוכית", שם גילמה את לורה, הנערה הביישנית שיש לה מערכת יחסים בעייתית עם אימה המזדקנת. היא גם גילמה את התפקיד הראשי של הטומבוי בן ה-12, פרנקי אדמס, בגרסה הבימתית של הרומן "חבר החתונה" של קרסון מקולרס משנת 1946.
בשנת 2007, האווינס שיחקה בסרט "חוקי ברוקלין" – סרט דרמה קולנוע מאת מייקל קורנטה.
ב-4 בספטמבר 2007, אושר כי האווינס תעזוב את הסדרה "כל ילדיי".
קריירה > אחרי "כל ילדיי"

ב-2008 הופיעה האווינס בסרט "27 שמלות", בכיכובה של קתרין הייגל. שנה לאחר מכן, האווינס הופיעה בסרט "כלבים ישנים".
בשנת 2011, האווינס הצטרפה לג'ון בארומן, איב מיילס ומכי פיפר כחלק מהקאסט הראשי לעונה הרביעית של "טורצ'ווד", המשודרת ברשת BBC וברשת הטלוויזיה האמריקאית Starz. בסדרה היא מגלמת את הדמות אסתר דראמונד. היא גם צילמה תפקידים אורחים ב-CSI: ניו יורק וב-"האנטומיה של גריי". ביולי 2011 אושר כי האווינס תחזור למספר פרקים של "כל ילדיי" ששודרו באותה שנה.
בספטמבר 2024, דווח כי האווינס הצטרפה לצוות השחקנים של "בית חולים כללי" בתפקיד לולו ספנסר.
חיים אישיים

ב-5 ביוני 2005, האווינס נישאה לכוכבה לשעבר של "כל ילדיי", ג'סטין ברונינג. לאחר ששניהם עזבו את הסדרה, הם עברו ללוס אנג'לס. יחד יש להם ארבעה ילדים: שלוש בנות ובן אחד.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2004 | ג'ו קיליונר | מעריצה מרואיינת |  |
| 2004 | אחים בנק ('אנ) | בעלת חנות | סרטון |
| 2005 | נשיקה ראשונה | סמנתה | סרט קצר |
| 2006 | ג'ושוע | טריש אנגר |  |
| 2006 | ילדות שמנות | טינה |  |
| 2007 | חוקי ברוקלין ('אנ) | בלונדינית |  |
| 2008 | 27 שמלות | כלת סירה |  |
| 2008 | הנקוק | מעריצה חמה |  |
| 2009 | איך לפתות נשים קשות | מורין |  |
| 2009 | כלבים ישנים ('אנ) | מלצרית חמה 2 |  |
| 2009 | שועל המדבר | דייזי |  |
| 2010 | כשברומא ('אנ) | לייסי |  |
| 2011 | עושים צדק | ג'יל דניאלס | סרט קצר |
| 2013 | פרוקסי ('אנ) | מלאני מייקלס |  |
| 2018 | פרופסור מרסטון ונשות הפלא ('אנ) | מולי סטיוארא |  |
| 2018 | חופשה רוצחת | לינדזי האריסון |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2003 | חיים סודיים | Georgia Durante | פרק: "Mafia Model" |
| 2003 | רינו 911 | ילדה גותית | פרק: "Halloween" |
| 2003–2005 | חיים אחד לחיות ('אנ) | בייב קארי ('אנ) | תפקיד חוזר |
| 2003–2007, 2011 | כל ילדיי | בייב קארי ('אנ) | תפקיד קבוע (2003–2007) תפקיד אורח (2011) |
| 2006 | תציל אותי ('אנ) | מדברת | פרק: "Discovery" |
| 2008–2009 | דייטים של טורבו | שרה | תפקיד ראשי (8 פרקים) |
| 2009 | פשע מן העבר | Joannie Pogue (1967) | פרק: "The Brush Man" |
| 2009 | חוק וסדר: כוונה פלילית | Elaine Beuliss | פרק: "In Treatment" |
| 2009 | CSI: מיאמי | Kim Hewitt | פרק: "Dude, Where's My Groom?" |
| 2011 | CSI: ניו יורק | ג'סיקה תומפסון | פרק: "Party Down" |
| 2011 | האנטומיה של גריי | דניאל | פרק: "P.Y.T. (Pretty Young Thing)" |
| 2011 | טורצ'ווד | אסתר דראמונד ('אנ) | תפקיד ראשי (10 פרקים) |
| 2012 | קאסל | אל דניאלס | פרק: "Probable Cause" |
| 2015 | קונסטנטין | לינדה | פרק: "Angels and Ministers of Grace" |
| 2015 | מועדון נשות האסטרונאוטים ('אנ) | Pat White | פרק: "In the Blind" |
| 2019 | בארי | קייט | פרק: "Past = Present x Future Over Yesterday" |
| 2023 | מגנוליות מופלאות | ויקי | פרק: "Angels and Ministers of Grace" |
| 2024 | בית חולים כללי ('אנ) | לולו ספנסר ('אנ) | תפקיד קבוע |
פרסים ומועמדויות

| שנה | מסגרת | קטגוריה | עבודה מועמדת | תוצאה | הפניות |
| --- | --- | --- | --- | --- | --- |
| 2005 | פרסי לבידור אמי בשעות היום | שחקנית צעירה הטובה ביותר בסדרת דרמה | כל ילדיי | מועמדות |  |
| 2005 | פרסי אופרת הסבון | השחקנית הצעירה הטובה ביותר בתפקיד מוביל | כל ילדיי | זכייה |  |
הערות שוליים

1 2 3 4 5 6 7 8 9 10 11  "Alexa Havins: AMC Babe". superiorpics.com. אורכב מ-המקור ב-3 בפברואר 2013. נבדק ב-2007-09-05. {{cite news}}:  (עזרה)
↑  "Alexa Havins' credits". alexahavins.com. אורכב מ-המקור ב-2008-07-28. נבדק ב-2007-09-06.
↑  "Alexa Havins At A Glance". Soapcentral. נבדק ב-11 באפריל 2015. {{cite news}}:  (עזרה)
1 2  "'All My Children' Finally Confirms Alexa Havins' Exit". buddytv.com. נבדק ב-2007-09-15.
↑  "About the actors: Alexa Havins". Soapcentral. ארכיון מ-11 ביוני 2007. נבדק ב-2007-07-18. {{cite web}}:  (עזרה)
1 2  "Fans react to AMC's recast of Babe". www.soaps.com. אורכב מ-המקור ב-19 באוקטובר 2007. נבדק ב-2007-11-08. {{cite news}}:  (עזרה)
↑  Connelly, Brendon (7 בינואר 2011). "The Plot Premise Of The New Torchwood (Plus Extra News On The Show, While We're At It) – UPDATED WITH MORE". Bleeding Cool News. נבדק ב-8 בינואר 2011. {{cite web}}:  (עזרה)
↑  Newcomb, Roger (19 ביולי 2011). "ABC: Alexa Havens and Justin Bruening Return to ALL MY CHILDREN This September". We Love Soaps TV. נבדק ב-21 ביולי 2011. {{cite web}}:  (עזרה)
↑  Aikels, Melodie (10 בספטמבר 2024). "BREAKING NEWS: All My Children's Alexa Havins Cast as General Hospital's Lulu Spencer!". Daytime Confidential (באנגלית אמריקאית). United States: The Arena Group. ארכיון מ-10 בספטמבר 2024. נבדק ב-10 בספטמבר 2024. {{cite web}}:  (עזרה)
↑  Michael Maloney, Is ‘General Hospital’ Recasting Laura’s Comatose Daughter?, TV Insider, ‏2024-08-05 (באנגלית אמריקאית)
↑  Errol Lewis, Find Out When Alexa Havins Will Make Her 'General Hospital' Debut as Lulu Spencer, Soap Opera Network, ‏2024-11-13 (באנגלית אמריקאית)
↑  Sloane, Stephanie (15 בנובמבר 2024). "Alexa Havins Bruening 'Was Done' Before Being Cast as GH's New Lulu". TV Insider. United States: Fandom, Inc. ארכיון מ-15 בנובמבר 2024. נבדק ב-15 בנובמבר 2024. {{cite web}}:  (עזרה)
↑  Sloane, Stephanie (15 בנובמבר 2024). "Alexa Havins Bruening 'Was Done' Before Being Cast as GH's New Lulu". TV Insider. United States: Fandom, Inc. ארכיון מ-15 בנובמבר 2024. נבדק ב-15 בנובמבר 2024. {{cite web}}:  (עזרה)
| --- | --- |
בקרת זהויות :  GND: 1022228994  ISNI: 0000 0003 8227 9086  LCCN: no2018051803  VIAF: 265132495   WorldCat (עם VIAF): 265132495
סאג

| --- | --- |

 
 מאכלים
 סוג:  מאכל
 מטבח:  הודי
 אזור מוצא:  אורייה
 מוצא:  הודו הודו
 אופן הגשה:  חם
 מרכיבים עיקריים:  תרד
 
סאג (באנגלית: Saag; באורייה: ଶାଗ) הוא מאכל הודי הנפוץ במדינות תת-היבשת ההודית.
המאכל מורכב מתרד, זרעי חרדל, ברוקולי, עלי קולרד ותרד מלאבר הנטחנים או נקצצים דק ולהם מוסיפים גבינת צ'נה או בשר כבש.
נהוג לאכול סאג בארוחת הצהריים ולהגיש אותו בליווי רוטי, נאן או מאקי קי רוטי.
המאכל נחשב לנפוץ באזור אודישה אשר בצפון הודו ובמחוז פנג'אב בפקיסטן.
ראו גם

חורשט סבזי
פלאק פניר
הערות שוליים

↑  E. N. Anderson, Paul D. Buell, Darra Goldstein, Asian Cuisines: Food Culture from East Asia to Turkey and Afghanistan, Berkshire Publishing Group, 2018-04-30, ISBN 978-1-61472-846-7. (באנגלית)
↑  chefbrad, Saag Recipe (Indian, Pakistani spiced spinach), Whats4eats, ‏2008-06-22 (באנגלית)
↑  Sarson Ka Saag (Mustard green with spinach), North Indian Cooking by..Geeta Seth (באנגלית)
↑  Archana Doshi, Sarson Ka Saag Recipe - Classic North Indian Saag Recipe, Archana's Kitchen (באנגלית)
↑  Mariam Sodawater, Sarson Ka Saag Pakistani, Recipe52.com, ‏2021-03-08 (באנגלית אמריקאית)
אנדרייס פרוחורנקובס

אנדרייס פרוחורנקובס (בלטבית: Andrejs Prohorenkovs; ‏ נולד ב-5 בפברואר 1977) הוא כדורגלן עבר לטבי ששיחק בעמדת החלוץ.
קריירה

פרוחורנקובס, יליד אוגרה, החל את הקריירה שלו במדי יורניקס הלטבית, ומאז שיחק בהוטניק קרקוב, אודרה אופלה, גורניק זברז'ה, מכבי קריית גת, מכבי תל אביב, דינמו מוסקבה, יורמלה, ראסינג פרול, יוניקוס, ובשנת 2008 חזר לליגת העל הלטבית ושיחק חמש שנים במטאלורג לייפאיס. בשנת 2015 פרש ממשחק פעיל.
פרוחורנקובס שיחק 32 פעמים במדי נבחרת לטביה בהם כבש ארבעה שערים. משחק הבכורה שלו בנבחרת היה בשנת 2002, והוא היה גם חלק מסגל הנבחרת ביורו 2004. בשנת 2007 ערך את הופעתו האחרונה במדי הנבחרת.
תארים

אליפות: 2002/2003
גביע המדינה: 2004/2005
ליגת העל הלטבית: 2009
אי איראן

אֶי איראן (בפרסית: ای ایران; תרגום: הו איראן) הוא המנון איראני פופולרי, אשר אף על פי שמעולם לא קיבל מעמד רשמי, הוא שימש כהמנון בפועל בתקופת המעבר שבין נפילת השאה לאימוץ ההמנון האיראני הנוכחי. מילות השיר חוברו בידי חוסייני גול-אֶ-גולאב בשנת 1946 והשיר הולחן בידי רוהולה ח'אלגי. גול-אֶ-גולאב אהב את המולדת ואת שפת האם שלו, והקדיש את השיר לאיראן ולאדמותיה. הראיה לעובדה זו היא שבשפה הפרסית ישנן מילים רבות השאולות מערבית, ואילו המחבר שילב בשיר זה שלוש מילים בערבית בלבד.
מכיוון שבשיר אין נטיות פוליטיות לעומת ההמנון הרשמי כיום, המפאר את המהפכה האסלאמית, וההמנון הרשמי בתקופת השאה, שפיאר את השאה, רבים באיראן, בין אם הם תומכים בעקרונות האסלאמיים ובין אם לאו, תומכים באימוץ שיר זה כהמנונה הרשמי של איראן.
מילות השיר

| פרסית | תעתיק | תרגום לעברית |
| --- | --- | --- |
|  ای ایران ای مرز پرگهر ای خاکت سرچشمه هنر دور از تو اندیشه بدان پاینده مانی تو جاودان ای دشمن ار تو سنگ خاره‌ای من آهنم جان من فدای خاک پاک میهنم مهر تو چون شد پیشه‌ام دور از تو نیست اندیشه‌ام در راه تو کی ارزشی دارد این جان ما پاینده باد خاک ایران ما  سنگ کوهت در و گوهر است خاک دشتت بهتر از زر است مهرت از دل کی برون کنم برگو بی‌مهر تو چون کنم تا گردش جهان و دور آسمان به پاست نور ایزدی همیشه رهنمای ماست مهر تو چون شد پیشه‌ام دور از تو نیست اندیشه‌ام در راه تو کی ارزشی دارد اين جان ما پاینده باد خاک ایران ما  ایران ای خرم بهشت من روشن از تو سرنوشت من گر آتش بارد به پیکرم جز مهرت در دل نپرورم از آب و خاک و مهر تو سرشته شد گلم مهر اگر برون رود تهی شود دلم مهر تو چون شد پیشه‌ام دور از تو نیست اندیشه‌ام در راه تو کی ارزشی دارد این جان ما پاینده باد خاک ایران ما |  Ey Irân ey marze por gohar Ey xâkat sarcešmeye honar Dur az to andišeye badân Pâyande mâniyo jâvedân Ey došman ar to sange xâreyi, man âhanam Jâne man fadâye xâke pâke mihanam Mehre to con šod pišeam Dur az to nist andišeam Dar râhe to key arzeši dârad in jâne mâ Pâyande bâd xâke Irâne mâ  Sange kuhat dorro gohar ast Xâke daštat behtar az zarast Mehrat az del key borun konam Bargu bimehre to cun konam Tâ gardeše jahâno dowre âsemân bepâst Nure izadi hamiše rahnamâye mâst Mehre to con šod pišeam Dur az to nist andišeam Dar râhe to key arzeši dârad in jâne mâ Pâyande bâd xâke Irâne mâ  Irân ey xorram behešte man Rowšan az to sarnevešte man Gar âtaš bârad be peykaram Joz mehrat dar del naparvaram Az âbo xâko mehre to serešte šod gelam Mehr agar borun ravad tohi šavad delam Mehre to con šod pišeam Dur az to nist andišeam Dar râhe to key arzeši dârad in jâne mâ Pâyande bâd xâke Irâne mâ |  הו איראן, הו ארץ מולדתנו הו, אדמתך מעיין לאומנות רחוק ממך מחשבות האנשים הרעים תמשיכי ותישארי נצחית הו אויב, אם הנך מסלע, אני מברזל הלוואי וחיי יוקרבו בשביל מולדתי הטהורה אהבתך היא שאיפותיי מחשבותיי אינן רחוקות ממך למענך, אפילו חיינו אינם בעלי ערך. אאחל לאדמות איראן ארצנו להיות נצחיות  אבני הרייך תכשיטים ופנינים הם אדמת מדברך טובה מזהב מתי אוכל לשחרר את לבי מחיבתך? גלי לי, מה היתי עושה אילולא חיבתך כל עוד סבב כדור הארץ ומעגל השמים נמשכים האור של האלוהות ידריך אותנו אהבתך היא שאיפתי מחשבותיי אינן רחוקות ממך במטרתך, מתי חיינו בעלי ערך? אאחל לאדמות איראן ארצנו להיות נצחיות  איראן הו גן-עדן ירוק שלי האור הוא גורלי בזכותך גם עם גשמים של אש על גופי אחר מאשר אהבתך לא אעריך בלבי ממימייך, אדמתך ואהבתך נוצרה צורתי אם אהבתך תעזוב את לבי הוא יישאר שומם אהבתך היא שאיפותיי מחשבותיי אינן רחוקות ממך במטרתך, מתי חיינו בעלי ערך? הלואי ואדמות איראן ארצנו יהיו נצחיות |
Let It Snow! Let It Snow! Let It Snow!

.
| --- | --- |
 שיר
 יצא לאור:  יולי 1945 
 סוגה:  מוזיקת חג מולד, מוזיקת פופ מסורתית 
 שפה:  אנגלית 
 כתיבה:  סמי כאהן 
 לחן:  ג'ולי סטיין 
 
"Let It Snow! Let It Snow! Let It Snow!", הידוע גם בשם "Let It Snow", הוא שיר שנכתב על ידי המשורר האמריקאי, סמואל כהן (אנ'), והמלחין האמריקאי, ג'ול סטיין (אנ'), ביולי 1945. השיר נכתב בהוליווד, קליפורניה, במהלך גל חום, כאשר כהן וסטיין דמיינו תנאים קרירים יותר.
אף על פי שבטקסט שלא מצוין אף חג, השיר נחשב לשיר חג המולד ברחבי העולם בשל נושא החורף שלו, השמעתו בתחנות הרדיו בתקופת חג המולד, ולעיתים קרובות, קיבל גרסת כיסוי על ידי אמנים שונים באלבומי חג המולד. בחצי הכדור הדרומי, לעומת זאת, ניתן לשמוע את השיר בחודשי החורף יוני, יולי ואוגוסט. בניו זילנד, השיר מושמע במטאריקי (אנ').
גרסאות כיסוי לשיר

וון מונרו (אנ'), בשיתוף פעולה עם התזמורת והאחיות נורטון, ביצע גרסת כיסוי לשיר ב-1945. השיר יצא על ידי RCA רקורדס, והיה להיט פופולרי, כאשר בין היתר הגיע למקום הראשון של מצעד השירים הנמכרים ביותר של בילבורד בסוף ינואר ובפברואר 1946.
קוני בוסוול (אנ') ביצעה גרסת כיסוי לשיר ב-1946. השיר הגיע, בשיאו, למקום התשיעי בבילבורד הוט 100.
וודי הרמן, בשיתוף פעולה עם סוני ברמן (אנ'), ששר וניגן סולו חצוצרה, הוציאו גרסת כיסוי, כאשר השיר הגיע, בשיאו, למקום השביעי בבילבורד הוט 100.
ב-29 באוקטובר 1963, הוציאה הלהקה האמריקאית, The Miracles (אנ'), גרסת כיסוי לשיר. השיר מופיע באלבומם, Christmas with The Miracles (אנ').
הזמרת האמריקאית, ג'סיקה סימפסון הוציאה גרסת כיסוי בנובמבר 2004. השיר מופיע באלבומה, ReJoyce: The Christmas Album.
קארלי סימון הוציאה גרסת כיסוי לשיר ב-2005 ב-CD. גרסתה הייתה יוצאת דופן, כאשר היא שרה מנקודת מבטו של המארח, ולא של האורח. השיר הגיע, בשיאו, למקום השישי במצעד השירים העכשוויים למבוגרים של בילבורד.
חברי Glee ביצעו גרסת כיסוי לשיר ב-2011. השיר הגיע, בשיאו, למקום ה-22 במצעד שירי החג הדיגיטליים של בילבורד.
רוד סטיוארט הוציא גרסת כיסוי לשיר באוקטובר 2012. השיר מופיע באלבומו, Merry Christmas, Baby (אנ'). השיר הגיע, בשיאו, למקום הראשון במצעד השירים העכשוויים למבוגרים של בילבורד. השיר היה במקום הראשון למשך חמישה שבועות בסך הכל, והיה ביצוע החג המוביל הארוך ביותר בתולדות המצעד.
הזמרת האמריקאית, גוון סטפאני, הוציאה גרסת כיסוי לשיר באוקטובר 2017. השיר הגיע, בשיאו, למקום ה-22 במצעד שירי החג הדיגיטליים של בילבורד ולמקום ה-29 במקסיקו.
הזמר הבריטי, סיל, הוציא גרסת כיסוי לשיר ב-10 בנובמבר 2017. השיר מופיע בגרסת הדלוקס של אלבומו, Standards (אנ').
גרסת פרנק סינטרה

| --- | --- |
 סינגל בביצוע פרנק סינטרה בהשתתפות רביעיית ב. סוונסון
 מתוך האלבום Christmas Songs by Sinatra
 יצא לאור:  1950
 סוגה:  מוזיקת חג מולד, מוזיקת פופ מסורתית 
 שפה:  אנגלית 
 בי-סייד:  "Remember Me in Your Dreams"
 אורך:  02:36
 חברת תקליטים:  קולומביה רקורדס
 כתיבה:  סמי כאהן 
 לחן:  ג'ולי סטיין 
 
הזמר האמריקאי, פרנק סינטרה, בשיתוף פעולה עם רביעיית ב. סוונסון, הוציאו גרסת כיסוי לשיר ב-1950.
גרסת פרנק סינטרה > מיקומי שיא

|   ‏‏‏  מצעדים ודירוגים (1950–2021)> מדינה |   ‏‏‏  מצעדים ודירוגים (1950–2021)> מצעד |   ‏‏‏  מצעדים ודירוגים (1950–2021)> מיקום שיא |   ‏‏‏  מצעדים ודירוגים (1950–2021)>  |
| --- | --- | --- | --- |
|  עולמי | בילבורד גלובל 200 | 41 |  |
|  עולמי | בילבורד גלובל ללא ארצות הברית | 39 |  |
|  אוסטריה | Ö3 אוסטריה טופ 40‏ | 55 |  |
|  אוסטרליה | מצעד הסינגלים האוסטרלי | 21 |  |
|  איטליה | מצעד הסינגלים האיטלקי | 33 |  |
|  אירלנד | מצעד הסינגלים האירי | 36 |  |
|  ארצות הברית | בילבורד הוט 100 | - |  |
|  ארצות הברית | מצעד 100 שירי החג | 45 |  |
|  ארצות הברית | רולינג סטון טופ 100 | 81 |  |
|  גרמניה | GfK – טופ 100 | 73 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | 56 |  |
|  יוון | IFPI Greece | 22 |  |
|  לטביה | לטביה טופ 40 | 9 |  |
|  ניו זילנד | המצעד הניו זילנדי הרשמי | 15 |  |
|  ספרד | PROMUSICAE | 82 |  |
|  פורטוגל | מצעד הסינגלים הפורטוגזי | 19 |  |
|  פינלנד | המצעדים הפיניים הרשמיים | 13 |  |
|  צ'כיה | ČNS IFPI | 13 |  |
|  צרפת | SNEP | 105 |  |
|  קנדה | קנדה הוט 100 | 31 |  |
|  שוודיה | סוורייטופליסטן | 12 |  |
|  שווייץ | המצעד השווייצרי | 16 |  |
גרסת פרנק סינטרה > נתוני מכירות

| מקום | תארים | מכירות |
| --- | --- | --- |
| דנמרק (IFPI Denmark) | זהב | 45,000 |
| הממלכה המאוחדת (BPI) | כסף | 200,000 |